พระรอดลำพูน 1 ใน 5 เบญจภาคี มูลค่าถึง 10 ล้าน ห้อยไปเกณฑ์ทหาร ก็รอด
เป็นประเด็นที่ต้องนำมาเจาะตามต่อ ภายหลังโซเชียลแห่แชร์ภาพ โค้ชเอก ห้อยพระติดกาย อยู่ตลอดเวลา กระทั่งทราบว่าเป็น พระรอดลำพูน หรือ พระรอดกรุวัดมหาวัน จ.ลำพูน เซียนพระหลายสำนักยังให้ข้อมูลด้วยว่าพระองค์นี้หากเป็นรุ่นพิมพ์นิยมจะมีมูลค่ามากกว่า 3–10 ล้านบาท เท็จจริงอย่างไรคงต้องไปฟังจากปากผู้เชี่ยวชาญทางด้านการส่องพระ รวมถึงเรื่องราวพุทธคุณทั้งด้านคงกระพัน และเมตตามหานิยม รวมไปถึงปาฏิหาริย์ความขลังที่ร่ำลือกันมา จากปาก ร้อยตำรวจเอกกฤตวัฒน์ ขุนอินทร์ รอง สว.กก.สส.1 บก.สส.บช.น. ผู้เชี่ยวชาญด้านการส่องพระ ,ถ้าจะให้ผมไปฟันธงว่า พระรอดลำพูนที่โค้ชเอกคล้องคออยู่เป็นของแท้ หรือรุ่นพิมพ์นิยมหรือเปล่า ผมว่ามันยากเกินไปเพราะต้องส่องชัดๆ ต้องวิเคราะห์ดูรายละเอียด ถ้าจะมาบอกว่าเห็นที่โค้ชเอกคล้องไกลๆ จากภาพถ่ายแล้วรู้เลยว่าเป็นรุ่นไหนราคาเท่าไหร่ ผมว่าไม่มีใครตอบได้แน่ๆ ครับ แต่สำหรับข้อมูลรายละเอียดพระรอดลำพูน ถือเป็น 1 ใน 2 พระชุดเบญจภาคีที่มีอายุมากที่สุด และมีมูลค่าสูงสุด ได้ถึง 10 ล้านบาท มีทั้งหมด 6 พิมพ์ คือ พระรอดพิมพ์ใหญ่, พระรอดพิมพ์กลาง, พระรอดพิมพ์เล็ก, พระรอดพิมพ์ต้อ, พระรอดพิมพ์ตื้น และพระรอดพิมพ์บ่วงเงินบ่วงทอง พิมพ์สุดท้ายหาได้ยากที่สุด,อานุภาพของพระรอดนั้นมีฤทธิ์เป็นเลิศทางด้านแคล้วคลาดอย่างน่าฉงน คุณชิงชัย นักการเมืองท้องถิ่นชื่อดังแห่งคลองสาน เคยเล่าไว้ว่า สมัยปี พ.ศ.2514 นั่งรถทัวร์ไปเชียงใหม่ มีโจรแอบขึ้นมาบนรถด้วยแล้วปล้นเอาทรัพย์สินของมีค่าจากผู้โดยสาร คุณชิงชัยเอามือกำพระรอดพิมพ์กลางของตนเองแล้วอธิษฐานจิตขอให้ช่วยให้รอดด้วย ทุกคนโดนปลดทรัพย์หมดมีแต่คุณชิงชัยคนเดียวที่รอดมาอย่างน่าแปลก,ของแบบนี้ผมว่าต้องเจอกับตัวเองถึงจะรู้สึกเชื่อและเข้าใจว่าเรื่องความขลังเหล่านี้มันเกิดขึ้นจริงๆ นอกจากนี้พระรอดลำพูน ยังเป็นพระที่ถูกห้อยไปเกณฑ์ทหารเยอะที่สุด และคนที่ห้อยพระรอดไปเกือบทั้งหมดจับได้ใบดำ จึงถือเป็นอีก 1 ปาฏิหาริย์ที่ไม่มีใครเคยลบหลู่ เพราะเรื่องทั้งหมดมันเกิดขึ้นจริง นอกจากนี้ยังหากใครมีไว้บูชา จะส่งผลในด้านเมตตามหานิยมอีกด้วย,และสำหรับโค้ชเอก ที่พาเด็กๆ ดำรงชีวิตรอดอยู่ได้ ตนเชื่อว่าเป็นเรื่องของสติมากกว่า เพราะโค้ชเองควบคุมสติได้ เอาเด็กๆ อยู่ และเรียนรู้ที่จะดำรงชีวิตอยู่ในถ้ำได้ดี สำหรับพระรอดลำพูนที่โค้ชเอกห้อยอยู่ จะเป็นรุ่นไหนยังไงนั้น คงต้องรอให้พระเอกออกมาจากถ้ำก่อน จะขอเจอตัวพร้อมส่องพระชัดๆ 
เป็นประเด็นที่ต้องนำมาเจาะตามต่อ ภายหลังโซเชียลแห่แชร์ภาพ โค้ชเอก ห้อยพระติดกาย อยู่ตลอดเวลา กระทั่งทราบว่าเป็น พระรอดลำพูน หรือ พระรอดกรุวัดมหาวัน
ถ้ำหลวง,พระรอดลำพูน,ขุนน้ำนางนอน,โค๊ชเอก,ข่าวร้อน,ข่าวทั่วไป